Public procurement notice: Contract Award Notice
Published: 2025-05-20
Buyer: Museovirasto
Country: FI
Region: FI1B1
Contract type: Services
Procedure: Open procedure
CPV classification: 72000000 | 72590000 | 72600000
Estimated value: 225000 EUR
Award criteria: price, quality

Technical requirements: Hankinnan tavoitteena on löytää palveluntarjoaja, joka ylläpitää Museoviraston ("Hankintayksikkö") nykyisiä verkkosivustoja kokonaispalveluna (SaaS) ("Palvelu"). Palveluun kuuluvat tehtävät ja vastuut on määritelty tarkemmin tarjouspyynnössä ja sen liitteissä, erityisesti Hankintasopimus ja Jatkuvien palveluiden sopimus. 

Palvelun pääasiallinen kohde on verkkosivustojen ylläpito ja asiakastuki Jatkuvien palveluiden sopimusluonnos -liitteen mukaisella palvelutasolla. Lisäksi hankintaan sisältyy mahdollisesti jonkin verran verkkosivustojen kehitystyötä.

Palvelu voi sisältää verkkosivustojen kehittämisen osalta esimerkiksi seuraavia tehtäviä:
• Informaatioarkkitehtuurin suunnittelu hankintayksikön sisältösuunnitelmien pohjalta
• Käyttöliittymän ja käyttäjäkokemuksen suunnittelu
• Sivuston ulkoasun suunnittelu hankintayksikön visuaalisen ilmeen pohjalta
• Sivuston tekninen toteutus

Verkkosivustojen julkaisualusta on Craft CMS (9 sivustoa SOLO 4.x.x ja loput PRO 4.x.x) ja sivustot sijaitsevat tällä hetkellä nykyisen palveluntuottajan palvelimilla. Verkkosivustot sijoitetaan kilpailutuksen perusteella valitun toimittajan palvelimille. Näiden palvelinten hankkimisesta, toiminnasta ja ylläpidosta valittu toimittaja vastaa kokonaisuudessaan itse. Valittu toimittaja vastaa Palvelun kaikkien komponenttien tietoturvasta, toimivuudesta ja ajantasaisuudesta. Hankintayksiköllä ei tule olemaan käytössä palvelimia tai muuta teknistä ympäristöä. Hankintayksikkö tilaa Palvelun kokonaisuudessaan valitulta toimittajalta (hosting). Valittu toimittaja avaa sopimuskaudeksi Hankintayksikölle pääsyn ympäristöihin toiminnallisuuksien testaamista ja sisällön muokkaamista varten.

Hankinnan piirissä olevat verkkosivustot ovat keskeinen osa Hankintayksikön asiakaspalvelua ja lakisääteistä palveluntuotantoa. Valitun toimittajan tehtävänä on varmistaa sivustojen nopea ja sujuva toimivuus yleisimmillä päätelaitetyypeillä ja selaimilla. Hankintayksiköllä on tällä hetkellä 12 verkkosivustoa, jotka ovat toteutettu Craft julkaisujärjestelmällä. Sivustot ovat kansallismuseo.fi, museovirasto.fi, aineetonkulttuuriperintö.fi, opi.aineetonkulttuuriperinto.fi, kulttuuristaperinnoksi.fi, sadanvuodensatoa.fi, rakennettuhyvinvointi.fi, korjaustaito.fi, takoverkosto.fi, museumsofimpact.eu, meriarkeologia.fi ja infonaytot.museovirasto.fi. Nämä 12 sivustostoa kuuluvat tähän hankintaan ja valitun toimittajan ylläpito- ja kehittämispalveluun. Hankintayksikön muut verkkosivustot eivät sisälly kilpailutukseen.

Palveluun sisältyvät myös hankintayksikölle toimitettava raportointi ja palveludokumentaatio, jonka tulee olla suomenkielistä.

Sopimus valitun toimittajan kanssa tehdään toistaiseksi voimassa olevana.
Palvelu tulee toteuttaa SaaS-palveluna, joka täyttää Hankintayksikön ja Suomen lainsäädännön asettamat vaatimukset.
Halvimman kokonaishinnan saanut tarjoaja saa hinnan osalta täydet pisteet. Muiden tarjousten pisteet määräytyvät tarjotun hinnan suhteessa halvimpaan tarjoukseen kaavalla: halvin hinta / tarjottu hinta * hinnan kokonaispisteet.
Hankintayksikkö on pisteyttänyt tarjoukset tarjouspyynnön kohdassa "Hankinnan kohteen kriteerit" annettujen tietojen mukaisesti.


Winner: OrangIT Oy
Number of bids: 3